CELEX: 22008D0012
Language: sl
Date: 2008-02-01 00:00:00
Title: Sklep Skupnega odbora EGP št. 12/2008 z dne 1. februarja 2008 o spremembi Priloge XIII (Promet) k Sporazumu EGP

12.6.2008   
            
            
               SL
            
            
               Uradni list Evropske unije
            
            
               L 154/25
            
         
      SKLEP SKUPNEGA ODBORA EGP
   
   št. 12/2008
   z dne 1. februarja 2008
   o spremembi Priloge XIII (Promet) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga XIII k Sporazumu je bila spremenjena s Sklepom Skupnega odbora EGP št. 167/2007 z dne 7. decembra 2007 (1).
            
         
               (2)
            
            
               Uredba (ES) št. 2320/2002 Evropskega parlamenta in Sveta z dne 16. decembra 2002 o določitvi skupnih pravil na področju varnosti civilnega letalstva (2) je bila vključena v Sporazum s Sklepom Skupnega odbora EGP št. 61/2004 z dne 26. aprila 2004 (3) s prilagoditvami po posameznih državah.
            
         
               (3)
            
            
               Uredbo Komisije (ES) št. 915/2007 z dne 31. julija 2007 o spremembi Uredbe Komisije (ES) št. 622/2003 o določitvi ukrepov za izvajanje skupnih osnovnih standardov za varnost letalstva (4) je treba vključiti v Sporazum –
            
         SKLENIL:
   Člen 1
   V točki 66i (Uredba Komisije (ES) št. 622/2003) Priloge XIII k Sporazumu se doda naslednje:
   
      
                  „—
               
               
                  
                     32007 R 0915: Uredba Komisije (ES) št. 915/2007 z dne 31. julija 2007 (UL L 200, 1.8.2007, str. 3).
               
            V tem sporazumu veljajo določbe Uredbe z naslednjo prilagoditvijo:
      Do sprejetja uradne odločitve Skupnega odbora EGP v skladu s postopki, določenimi v Sporazumu, o spremembi Dodatka 3 k Prilogi k Uredbi (ES) št. 622/2003, države Efte hkrati z državami članicami ES sprejmejo ukrepe, enake tistim, ki so jih sprejele slednje na podlagi posodobljenega Dodatka 3. Če ima ena ali več držav Efte resne pomisleke glede takih ukrepov, ta (te) država(-e) nemudoma posreduje(-jo) zadevo Skupnemu odboru EGP.“
   
   Člen 2
   Besedilo Uredbe (ES) št. 915/2007 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 2. februarja 2008, pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (5).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 1. februarja 2008
      
         
            Za Skupni odbor EGP
         
         
            Predsednik
         
         Alan SEATTER
         
      
   
   
      (1)  UL L 124, 8.5.2008, str. 34.
   
      (2)  UL L 355, 30.12.2002, str. 1.
   
      (3)  UL L 277, 26.8.2004, str. 175.
   
      (4)  UL L 200, 1.8.2007, str. 3.
   
      (5)  Navedena ni nobena ustavna zahteva.